Document ID: /roh_data/filtered/fineweb-2-filterrobots_roh.jsonl.gz/70959

Meds d'agid
Persunas assicuradas da l'AI han d'ina vart il dretg, en il rom d'ina glista cumpilada dal Cussegl federal, sin meds d'agid necessaris per pudair cuntinuar cun lur activitad da gudogn u per pudair restar activas era vinavant en lur champ d'incumbensas d'enfin ussa (p.ex. sco chasarinas u chasarins), però era sin meds d'agid ch'ellas dovran per il studi, la scolaziun e l'endisada funcziunala. Da l'autra vart han las persunas assicuradas da l'AI er il dretg sin meds d'agid ch'ellas dovran per dumagnar lur mintgadi privat a moda uschè independenta ed autonoma sco pussaivel. Latiers tutgan meds d'agid che faciliteschan la mobilitad, che gidan a crear contacts cun l'ambient e che permettan da realisar l'autonomia persunala.